लक्ष्मण ने टेस्ट क्रिकेट में 8,000 रन पूरे किए  
भारतीय टीम में 'संकटमोचक'  के नाम से विख्यात बल्लेबाज वीवीएस लक्ष्मण ने टेस्ट क्रिकेट में 8000 रन पूरे कर लिए हैं।
भारतीय क्रिकेट टीम में 'संकटमोचक'  के नाम से विख्यात मध्यक्रम के अनुभवी बल्लेबाज वीवीएस लक्ष्मण ने टेस्ट क्रिकेट में आठ हजार रन पूरे कर लिए हैं। इसके साथ ही लक्ष्मण यह उपलब्धि हासिल करने वाले विश्व के 22वें और भारत के चौथे बल्लेबाज बन गए हैं।  केनसिंग्टन ओवल मैदान पर वेस्टइंडीज के साथ जारी दूसरे टेस्ट मैच की पहली पारी में मंगलवार को 85 रन बनाने के साथ ही लक्ष्मण ने यह उपलब्धि हासिल कर ली। लक्ष्मण टेस्ट करियर का 122वां मैच खेल रहे हैं।  इससे पहले, भारत की ओर से सचिन तेंदुलकर 14, 692, राहुल द्रविड़ ने 12,220 और सुनील गावस्कर ने 10,122 रन बनाए हैं। उल्लेखनीय है कि लक्ष्मण ने 86 एकदिवसीय मुकाबले में 2,338 रन बनाए हैं जिनमें छह शतक और 10 अर्धशतक शामिल है।